**Oliver Postgate** (født 12. april 1925 i Hendon, død 8. desember 2008 i Broadstairs) var en britisk dukketeaterskaper og barne-TV-produsent, kjent for serier som *Tøffe, det lille lokomotivet*, *Romlingane* og *Bagpuss*.

Liv
---

Han var sønn av redaktøren Raymond Postgate, sønnesønn av latin-professoren John Percival Postgate, dattersønn av politikeren George Lansbury, og gjennom moren også søskenbarn med skuespilleren Angela Lansbury. Han gikk på privatskoler som barn, og ble i 1942 innrullert i Home Guard mens han studerte ved Kingston College of Art. Han søkte om fritak fra militærtjeneste, og tjenestegjorde med gårdsarbeid under krigen, etter at han først hadde sittet tre måneder i fengsel. Etter krigen var han i Røde korstjeneste i den okkuperte sonen i Tyskland.

Gjennom 1940- og 1950-årene hadde han ulike jobber, og tok også skuespillerutdanning.

Han giftet seg i 1957 med Prudence Myers. Hun hadde tre sønner fra før, og de fikk tre barn sammen. Etter at han ble enkemann i 1982 var han samboer med Naomi Linnell.

Selvbiografien *Seeing Things* utkom i 2000.

Verk
----

> Oliver Postgate was one of a handful of pioneers who turned children's television into an art form and whose legacy is a warm nostalgia felt by grown-ups today.
> 
> 
> Minneord i The Independent
> 
> 

Postgate etablerte produksjonsselskapet Smillfilms i 1959, sammen med Peter Firmin, etter at de to først hadde samarbeidet om *Alexander the Mouse* i 1957. Serien om *Ivor the Engine* (*Tøffe, det lille lokomotivet*) ble produsert fra 1959, og etterhvert laget de også flere serier som dels er klassikere i Storbritannia, og dels også er kjent i andre land. Serien om *Bagpuss*, som de laget i 1973, ble i 1999 kåret til «The Best Ever BBC Children's Programme». Selskapets beste år var 1960- og 1970-tallet.

Han hadde fortellerstemmen på flere av selskapets produksjonen, og ble med det en kjent og kjære stemme i Storbritannia. Da han døde i 2008, oppsto en bølge av nostalgisk takknemlighet.

Referanser
----------

1. ↑   RKDartists, rkd.nl, besøkt 23. august 2017[Hentet fra Wikidata]
2. ↑   RKDartists, oppført som Richard Oliver Postgate, RKD kunstner-ID 374844, besøkt 9. oktober 2017[Hentet fra Wikidata]
3. ↑   news.bbc.co.uk[Hentet fra Wikidata]
4. ↑   Genealogics[Hentet fra Wikidata]
5. ↑  Se profil på Internet Movie Database
6. ↑  The Dragons' Friendly Society
7. ↑  Oliver Postgate – Homespun Genius (The Guardian) – *includes links to further resources*
8. 1 2  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
9. ↑  *Seeing Things: An Autobiography*, Oliver Postgate; illustrated by Peter Firmin. 2000. ISBN 0-330-39000-7. Ny utgave 2009 ISBN 978-1-84767-840-9
10. ↑  The Independent, 10.12.2008
11. ↑  The Smallfilms Treasury
12. ↑  Telegraph: Minneord
13. ↑  BBC: *Bagpuss and Ivor creator dies*

Eksterne lenker
---------------

* (en) Oliver Postgate på Internet Movie Database Rediger på Wikidata

* (en) Oliver Postgate på AllMovie Rediger på Wikidata

* (en) Oliver Postgate hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BBC Things **·** MusicBrainz
 |